cyanic-selkie/wikianc huggingface dataset:
Michel Temer
Temer utnemnde omgåande ei ny og meir høgreorientert regjering. Han varsla samstundes tiltak som skulle gje den brasilianske staten tillit hos finansaktørane. Eit middel i så måte var å reduserere løyvingane til helse og utdanning.
Ingalill Olsen
Ingalill Olsen er ein norsk politikar frå Arbeidarpartiet. Ho er leiar i Finnmark Arbeidarparti og har lang lokalpolitisk erfaring frå Måsøy, der ho var ordførar frå 1995 til ho vart vald inn på Stortinget i 2009. I den siste perioden hennar som ordførar hadde Arbeidarpartiet reint fleirtal i kommunestyret med 9 av 17 representantar. Olsen var tredjekandidat til Stortinget i 2009, og vart vald då Arbeidarpartiet gjorde eit sterkt val og kapra distriktsmandatet til Olsens frå Sosialistisk Venstreparti.
Reier Thorsen Lilleholt
Reier Thorsen Lilleholt var ein norsk gardbrukar, ordførar og stortingsmann frå Holt i Aust-Agder. Thor Reiersen Lilleholt var far hans, Ole Lilleholt sonen hans.
Lilleholt tok over farsgarden allereie i 1823. Han var medlem av heradsstyret 1838-43, ordførar 1849-53. Forlikskommissær 1861-76, og formann i matrikkelkommisjonen i heradet frå 1864.
Ingalill Olsen
På Stortinget er Olsen medlem av kommunal- og forvaltingskomiteen.
Reier Thorsen Lilleholt
I 1848 var Lilleholt 1. representant frå Nedenes og Robygdelagets amt på Stortinget. Han var medlem av bankkomiteen, komiteen om pengekrisa og komiteen om skattestellet i byane. Tre gonger hamna han på varamannsplass ved stortingsval mellom 1844 og 1858.
Han døydde på garden sin i 1876.
Svensk varmblods ridehest
Svensk varmblods ridehest, svensk varmblods eller svensk halvblods er ein svensk ridehestrase.
Skildring
Avlsmålet er ein edel, korrekt og haldbar ridehest med prestasjonsinnretta lynne. Det vert også lagt vekt på gode røyrsler, rideeigenskapar og sprangevne. Det er eit mål at hesten skal kunne hevde seg i konkurransar på internasjonalt nivå. Svensk varmblods ridehest er kjent for å ha gode røyrsler, og i tysk dressurterminologi vert ordet schwedengang nytta om eit særs godt, spenstig og jordvinnande trav. Idealstorleiken er 164-170 cm i mankehøgd for hingstar og 162-168 cm i mankehøgd for hopper.
Historie
Svensk varmblods vart fyrst avla fram til bruk i kavaleriet. Grunnlaget for rasen var lokale hopper og importerte hingstar, mellom anna engelsk fullblodshest, angloarabar, hannoveranar og trakhener. Avlsforeininga for svensk varmblodsridehest (ASVH) vart skipa i 1928, og det er denne foreninga som har ansvaret for registrering og stambokføring. Både hingstar og hopper av andre raser kan framleis nyttast i avlen, men då må dei godkjennast av ASVH. Etter at bruken av hestar i militæret avtok, vart avlen retta meir inn mot konkurranseriding.
Førekomst
Den svenske varmblodsridehesten er utbreidd over store delar av verda.
Bruk
Rasen hevdar seg sterkt internasjonalt i dressurriding, sprangriding og feltritt. I tillegg vert han mykje brukt i rideskular og som hobbyridehest. Svensk varmblods ridehest vert også brukt som politihest.
Cornwallis Island i Sør-Shetlandsøyane
Cornwallis Island er ei øy som ligg 8 km nordaust for austenden av Elephant Island i Sør-Shetlandsøyane. Namnet Cornwallis Island går attende til kring 1821.
Lunxhëri
Lunxhëri er ein tidlegare landkommune i regionen Gjirokastër i Albania. Etter ei admininistrasjonsreform i 2014 inngår han som ei kommunaleining i kommunen Gjirokastër.
Ved folketeljinga i 2011 hadde den dåverande landkommunen Lunxhëri 1 941 innbyggjarar.
Tidlegare administrativ inndeling
Fram til år 2000 var Lunxhëri ein del av distriktet Gjirokastër. Den dåverande landkommunen omfatta busetnadene:
Kjersti Kollbotn
Kjersti Kollbotn er ein norsk sivilingeniør og forfattar frå Breim i Nordfjord, no busett i Tromsø. Etter examen artium utdanna ho seg til sivilingeniør, med doktorgrad i byplanlegging (NTNU, 1993). Feltarbeidet gjorde ho i Guatemala. Ho har vore forskar ved Norsk institutt for by- og regionforsking, og har sidan 1995 budd i Tromsø.
Kjersti Kollbotn har tatt forfattarutdanning ved Universitetet i Tromsø og i Bø og er ein av fem medlemmar i gruppa «Jernbanepoetene». Ho debuterte som skjønnlitterær forfattar med boka Eg er mamma, eg skal vere god i 2009. For denne boka blei ho heidra med Blix-prisen i 2010.
I 2015 blei ho tildelt Tanums kvinnestipend. Kollbotn var styremedlem i Nordnorsk forfattarlag i 2007-2011.
Eksplosjon
Ein eksplosjon er ein eksoterm kjemisk prosess som, når han føregår ved konstant volum, vil forårsaka ein særs snøgg og tydeleg trykkauke.
Kjemisk drivne forbrenningar som går med høg fart vert gjerne omtalte som eksplosjonar, medan kjemisk drivne nedbrytinger i høg fart vert omtalte som detonasjonar. Den første typen er gjerne knytt til ulike former for krut, medan den siste typen er gjerne knytt til ulike former for sprengstoff. Det finst òg overgangsformer der ei forbrenning i høg fart utløyser ein detonasjon.
Ulike typar eksplosjonar
Det finst fleire ulike typar eksplosjonar:
Generalavtalen om toll og handel
Generalavtalen om toll og handel (GATT: General Agreement on Tariffs and Trade) var ein multilateral juridisk avtale mellom fleire land, med overordna føremål om å fremja den internasjonale handelen ved å redusera eller fjerna hinder ved handel som toll- og handelskvoter.
Romersk keisar
Romersk keisar var den høgaste stillinga i Romarriket frå enden av Den romerske republikken i 27 f.Kr. Herskarane av riket brukte ei rekkje ulike titlar gjennom historia til riket. Ofte snakkar ein om at ein romar blei keisar når han tok i bruk tittelen augustus eller cæsar. Ein annan tittel som var mykje brukt var imperator, opphavleg ein militær ærestittel. Tidlegare keisarar brukt også tittelen princeps civitatis ('førsteborgar'). Keisarar samle ofte opp ulike titlar frå republikken, som princeps senatus, consul og pontifex maximus.
Generalavtalen om toll og handel
Historie
Avtalen vart fyrste gong drøfta under ein konferanse om handel og sysselsetjing i regi av SN, og var eit fåfengt forsøk på å skipa Internasjonal Trade Organization (ITO). GATT-avtalen vart skriven under av 23 statar i Genève den 30. oktober 1947, og tredde i kraft den 1. januar 1948. Han vart verande i kraft, inntil 123 statar skreiv under dei såkalla Uruguay-runde-avtalane i Marrakech den 14. april 1994. Som ein del av denne avtalen vart GATT avløyst av etterfylgjaren World Trade Organisasjon (WTO) den 1. januar 1995. Den opphavlege GATT-teksten (GATT 1947) er likefullt i kraft under WTO, med atterhald for endringane i GATT i 1994.
Romersk keisar
Legitimeten til ein keisar bygde på kontrollen hans over den romerske hæren og anerkjenning frå det romerske senatet. Ein keisar kunne utropast av troppane sine, eller bli gjeven keisarlege titlar av senatet, eller begge delar. Dei første keisarane herska åleine, medan seinare keisarar kunne vera samregentar og dela på styret av riket.
Generalavtalen om toll og handel
Historie
I alt var det ni GATT-rundar med forhandlingar om å gjennomføra monalege tollreduksjonar.
GATT, og etterfylgjaren WTO, har suksessfullt redusert tollsatsane. Det gjennomsnittlege nivået for tollsatsar i dei store GATT-landa var ikring 22 % i 1947, medan berre 5 % etter Uruguay-runden i 1999. Ein del av desse toll-endringane har førekome etter innsatsen i regi av GATT og seinare WTO.
Romersk keisar
Romarane rekna stillinga som keisar som ulik den til ein konge. Den første keisaren, Augustus, nekta einkvar omtale som monark. Sjølv om Augustus kunne hevda at makta hans var republikansk kunne ikkje etterfølgjaren hans, Tiberius, lett hevda det same. Likevel blei det gjort forsøk i dei første hundre åra det fanst romerske keisarar, frå Augustus til Diokletian, på å framstilla keisarane som leiarar av ein republikk.
Diokletian innførte Tetrarkiet og ulike styringsreformer som delte keisarstillinga inn i ein for Vestromarriket og ein for Austromarriket. Frå denne tida og til enden på riket herska keisarar ope som monarkar, men kontrasten med «kongar» blei oppretthalden. Sjølv om keisarstillinga stort sett gjekk i arv, kunne ho berre arvast om det fanst ein passade kandidat som både hæren og byråkratiet kunne godta. Dermed følgde ein ikkje prinsippet om automatisk arverett for trona. Nokre element frå det republikanske styresettet, som senat, konsular og magistratar, blei oppretthaldne til og med etter at Vestromarriket fall.
Eudialytt
Eudialytt er eit raudt eller brunleg mineral med komplisert kjemisk samansetjing, vesentleg eit silikat av natrium, kalsium, jarn og zirkonium, med hydroksyl og klor. Krystalliserer trigonalt. Finst i nefelinsyenittar og tilsvarande pegmatittar, til dømes på Grønland og Kola. Ein brun, niobhaldig varietet vart skildra frå Langesundsfjorden i 1847 under namnet eukolitt. Eudialytt vart først skildra i 1819 etter ein førekomst i nefelinsyanitt i Ilimaussaq sørvest på Grønland.
Odrie
Odrie er ein tidlegare landkommune i regionen Gjirokastër i Albania. Etter ei admininistrasjonsreform i 2014 inngår han som ei kommunaleining i kommunen Gjirokastër.
Ved folketeljinga i 2011 hadde den dåverande landkommunen Odrie 433 innbyggjarar.
Tidlegare administrativ inndeling
Fram til år 2000 var Odrie ein del av distriktet Gjirokastër. Den dåverande landkommunen omfatta busetnadene:
Halvor Torjusson Skjerkholt
Halvor Torjusson Skjerkholt var ein norsk gardbrukar og stortingsmann frå Holt i Aust-Agder.
Far hans var gardbrukar i Holt. Sjølv tok han eksamen til underoffiser i Kristiansand i 1838, og stod i militær teneste til han var fanejunker. I 1840 tok han over farsgarden og dreiv den til han døydde. Han var jamt medlem av heradsstyret, ordførar i fleire år.
Skjerkholt representerte Nedenes og Robygdelagets amt på samtlege storting 1851-73. I alle år var han medlem av militærkomiteen, frå 1862 også av Lagtinget. Elles var han 1862-63 medlem av matrikkellovkomiteen og 1864 i komiteen om løn til hæren.
Han døydde på garden sin i Holt i 1874.
Nicholas Range
Nicholas Range er ei fjellkjede i Antarktis. Fjellkjeda ligg 46 km sørvest for Magnet Bay i Kemp Land. Dei vart oppdaga den 12. januar 1930 under British Australian and New Zealand Antarctic Research Expedition leia av Douglas Mawson og vart kalla opp etter G.R. Nicholas frå Melbourne, som støtta ekspedisjonen økonomisk.
Wassail song
«The wassail song», ofte kjend under førstelinja «Here we come awassailing» eller «Here we go awassailing» (også «a-wassailing», «a-whistling», «a-caroling») er ein tradisjonell engelsk julesong som viser til wassail-skikken med å vitja hus med song og dela mat og drikke. Ein annan wassailsong som tidvis også blir kalla «The wassail[ing] song» har opningslinja «Wassail, wassail! all over the town».
Folkesongen blei først trykka på 1800-talet, og var då kjend over store delar av England. Han kan vera nokre hundreår eldre. Han skildrar det å gå wassailing (ei form for julebukk), og songarane ber i dei ulike versa om mat, drikke og litt pengar. I det siste verset blir familien dei vitjar signa, og i kvart vers blir tilhøyrarane ønskt kjærleik, glede og godt nyttår. Songen skil seg frå mange andre julesongar ved ikkje å visa til juleevangeliet, men berre til julefeiringa og dei fattige som ber.
Framføring
«The wassail song» er blitt ein populær framføringssong også i område der ein ikkje har tradisjon for wassailing. Han er mellom anna blitt spelt inn av:
Östra Bispgården
Östra Bispgården er ein svensk tettstad i Ragunda kommun i Jämtlands län i landskapet Jämtland. I 2005 hadde tettstaden 294 innbyggjarar.
Oppstadvev
Oppstadvev, oppstadgogn (av norrønt uppstaða, «det å stå oppreist» og gogn, «reiskap») eller grenevev er ein urgammal type vevstol som er kjend frå arkeologiske funn frå heile Europa. Det mest typiske er at veven står oppreist mot ein vegg, og at renningstrådane blir stramma med lodd. Ein reknar med at vevar som dette har eksistert frå steinalderen, fleire tusen år før Kristus. I Noreg var denne typen vev framleis i bruk midt på 1900-talet, med den sterkaste tradisjonen innan sjøsamisk kultur der vevtypen var knytt til greneveving.
Øvst på veven ligg den vassrette tøybommen som renninga er festa til. Renninga blir halden stram med fritthengande vevlodd, kljåsteinar. Det heile blir bore av ståande stolpar som ofte er sette opp mot ein vegg. Ofte har veven ei enkel form for skaft og hovler. Renningstrådane blir bunta og kljåsteinane blir bundne til desse. Vevinga skjer ovanfrå og ned. Ein har funne restar av oppstadvevar i arkeologiske funnstader frå steinalderen i Sentral-Europa. Oppstadveven er avbilda på keramikkgjenstandar frå bronsealderen i Hellas og var vanleg i heile Europa. Kljåsteinar frå bronsealderen er kjende frå arkeologiske funn mange stader, m.a. frå Hellas, England og Noreg.
Historie
Oppstadveven har truleg opphavet sitt i yngre steinalder. Dei tidlegaste spora av oppstadvev stammar frå område som tilhøyrer Starčevo-kulturen i moderne Serbia og funn frå slutten av yngre steinalder i Sveits. Denne typen vevstol blei brukt i det gamle Hellas, og har etterpå spreidd seg mot nord og vest i heile Europa. Vevtypen var mykje brukt blant folk i Skandinavia. Av ukjente grunnar mista oppstadveven populariteten sin og forsvann frå vanleg bruk i Europa. Han blei fortrengd av mekanisk meir avanserte vevtypar og etter kvart av industrielle veveri.
I dag blir oppstadveven berre brukt til hobbyverksemd og i kulturvernssamanheng innan samekulturen. Han er òg erstatta av ein meir moderne variant som minner om ein oppreist flatvev, då med ein tøybom nede og garnbom på toppen. Vevinga skjer nedanfrå og opp og det er lettare å veva med lang renning. Ein kan veva det same i ein flatvev og ein moderne oppstadvev. Oppstadveven gir likevel ei betre oversyn ved biletveving, og tar vesentleg mindre plass enn flatveven.
Bruk
Oppstadvev blir brukt i tilnærma vertikal posisjon, og stoffet blir vove ovanfrå og nedover. Ein startar med å fletta eller veva på bandvev ein ekstra tjukk innslagstråd. Denne blir bunden opp langs øvre bom og dannar tredje jare til vevstykket, noko som er særeige for mange vevstykke frå oppstadvev. Renninga blir folda over denne jaretråden og lagd i dobbel lengde. Ein alternativ måte å laga øvre renning på er å veva med innslagstråd som renning i ein liten grindvev eller brikkevev. Då bruker ein ferdig renningstråd som innslag. Med det blir danna ein ferdig jarekant med den framtidige renninga ut på ei side. Annankvar renningstråd blir leidd bak nedre bom, skillebommen, og blir knytt opp i vevlodda. Dei mellomliggande renningstrådane blir leidde tilsvarande framom. Når renninga no heng fritt, blir det danna eit skilje. For å auka vevehastigheten er det plassert eit skaft midt på veven. Skaftet ligg inn mot ramma på to Y-forma knaggar. Frå skaftet er det knytt opp garnhovler til bakre renning. I utgangsstilling påverkar ikkje hovlene renninga og ein legg inn den fyrste innslagstråden som blir slått inn. Deretter blir skaftet løfta opp i Y-en. Den barke renninga blir dermed trekt fram, ein får motsett skilje og ein kan slå inn neste innslag. Oppstadvev skil seg noko frå flatvev ved at han har eit skilje ope i utgangsstilling. Ein del kallar derfor skaftkjeppane for halvskaft. Likeeins tel dei forskjellige vevarane tal skaft på litt forskjellige måtar. Med fleire skaft kan ein veva meir kompliserte mønster. Alternativt kan ein plukka renninga og laga biletmønster.
Dersom ein vever med lang renning, blir renninga lagd på bakken under lodda eller blir vikla opp på desse. Når vevaren har nådd botnen av tilgjengeleg renning, må den ferdige vara rullast opp på tøybommen og lodda bli knytte ned. På ein meir moderne vev utan lodd, men med renning og tøybom, kan dette gjerast enklare.
På gamle greske vasemåleri ser ein ofte vevarar, gjerne to kvinner, som arbeider side ved side i vevstolen. Dette er uvanleg fordi dei fleste andre vevstolar krev ei kvilestilling, ståande eller sitjande. Det er dermed vanskelegare å vera to. At ein fritt kan gå frå side til side gjer det lettare å veva store tøybreidder, gjerne større enn det som er praktisk i ein flatvev.
Östra Frölunda
Östra Frölunda er ein svensk tettstad i Svenljunga kommun i Västra Götalands län i landskapet Västergötland. I 2005 hadde tettstaden 323 innbyggjarar.
Olberg kyrkje
Olberg kyrkje er ei langkyrkje utanfor Noresund i Krødsherad kommune i Viken fylke. Som for Holmen kyrkje i Prestfoss har ein teke utgangspunkt i teikningane til Bamble kyrkje ved oppføring av kyrkja, som avløyste ei stavkyrkje frå mellomalderen.
Gravkapellet vest for kyrkja vart oppført i 1939 og vart gjort om til kyrkjestove i 1992.
William McCleery
Sir William Victor McCleery var ein framståande næringslivsmann og unionistpolitikar i Ulster Unionist Party i Nord-Irland, og ein leiande medlem i Orangeordenen.
Itasca-sjøen
Itasca-sjøen er ein liten bresjø nordvest i Minnesota i USA. Han vert rekna som kjelda til Mississippielva.
William McCleery
Karriere
McCleery var administrerande direktør for tekstilindustrifirmaet Hale, Martin and Company, og frå 1921 til 1946 var han president i Ballymoney handelstandsforeining. Frå 1922 til 1945 var han leiar for North Antrim Agricultural Association og frå 1931 til 1946 var han President for North Antrim Unionist Association. Han var og ein periode stormeister for Orangeordenen i Antrim.
Itasca-sjøen
Sjøen ligg i Clearwater fylke. Han er 4,7 km² stor (dvs. noko større enn Maridalsvannet i Oslo (3,9 km²)). Sjøen ligg 450 meter over havet og har stort sett ei djupne på mellom 6 og 11 meter.
William McCleery
Karriere
McCleery vart vald inn i regionsparlamentet i Belfast for North Antrim i eit suppleringsval i 1945, i 1945 var han ein periode Arbeidsminister før han gjorde teneste som Handelsminister til 1953. I 1949 vart han utnemnd til Privy Council of Northern Ireland. Etter at han gjekk ut av regjeringa var leiar for Unionist Back Bench Committee til 1956. McCleery vart teken opp i riddarstanden i 1954.
Field Névé
Field Névé er ein stor firn mellom Homerun Range og Findlay Range i Admiralty Mountains i Victoria Land i Antarktis. Snømarka ligg mellom den øvre delen av Ebbebreen, som flyt nordvest og Tuckerbreen, som flyt søraust. Han vart namngjeven av New Zealand Antarctic Place-Names Committee etter Bradley Field, ein geolog i New Zealand Geological Survey og eit medlem av ei geologgruppe frå New Zealand Antarctic Research Program nord i Victoria Land, 1981–82.
Itasca-sjøen
Det var geografen og etnologen Henry Rowe Schoolcraft (1793–1864) som fyrst fastslo at Itasca-sjøen var starten på det 3 770 km lange løpet til Mississippi mot Mexicogolfen. Dette skjedde i 1832. Schoolcraft hadde òg vore med på general Lewis og Clark-ekspedisjonen i 1820, då Cass-sjøen (lenger ned i elva) blei fastsett som kjelda til elva.
William McCleery
Karriere
McCleery vart stormeister i Orangeordenen for Irland i 1954, og det var ein posisjon han nytta til å stø Unionistpartiet og regjeringa. Frå året etter - 1955 - vart han stormeister for Imperial Grand Orange Council of the World.
Itasca-sjøen
Namnet «Itasca» blei sett saman av dei latinske orda veritas, 'sanning' og caput, 'hovud'. Han plukka ut dei midterste bokstavane frå orda, sannsynlegvis for å få eit namn som høyrdest «indiansk» ut, og ifølgje si eiga forklaring også eit kvinneleg namn som høva til lokal mytologi. På det lokale ojibwe-språket heiter sjøen Omashkoozo-zaaga'igan (Elgsjøen).
Det finst elles ein annan sjø som i dag ber namnet Elgsjøen (Elk Lake). Denne har elvesamband med Itasca-sjøen, og somme har hevda at denne dermed er kjelda til Mississippi. Dette er likevel ikkje godkjent i fagkrinsar, fordi Elk Lake er så liten. Det same gjeld Nicolett Creek.
Utløpet vart elles flytt på 1930-talet. Ein kringliggande sump vart drenert, og området vart gjort meir turistvennleg. Det er faktisk mogleg enkelte stadar her å vassa over elva, noko som utgjer eit populært fotomotiv.
Frå 1891 har området rundt sjøen vore regulert til statleg naturpark.
Valve Corporation
Valve Corporation (tidlegare Valve Software) er ein amerikansk dataspelutviklar med hovudkontor i Bellevue i Washington. Valve blei grunnlagt av Gabe Newell i 1996 og blei verdskjend etter det fyrste produktet deira, Half-Life, som blei lansert den 19. november 1998. Selskapet fekk på ny mykje omtale og ros ved lanseringa av Half-Life 2 i 2004. Sidan har dei utgitt programvara Steam som er ein distribusjonsplattform for spel, og tilgjengeleg på PC og PS3.
Valve har produsert videospelseriane Counter-Strike, Day of Defeat, Half-Life, Left 4 Dead, Portal, Team Fortress og spelet Dota 2.
Jaspis
Mineralet er ganske vanleg i einskilde lavaer og sediment, og finst i uedel form blant anna i Trondheimsfeltet.
Jaspis finst i mange nyansar, ofte flekket. Basismineralet er silisiumoksid, men i tillegg har jaspisen opp til 20 % andre stoff i seg, og det er dette som lagar dei ulike fargekombinasjonane. Einsfarga jaspis er sjeldan.
Ole Torgrimsson Fennefoss
Ole Torgrimsson Fennefoss var ein norsk gardbrukar og stortingsmann frå Bygland i Aust-Agder.
Fennefoss var son til ein gardbrukar på Hurverak i Årdal sokn i Bygland. Sjølv var han gardbrukar på Fennefoss i Bygland frå 1816? då han gifta seg med ei enkje på garden. I 1824 var han 1. representant frå Nedenes og Robygdelagets amt på Stortinget, der han var medlem av komiteen for jordbruk og fedrift. Tolv år seinare vart han vald til 3. varamann til Stortinget.
Fennefoss var ein kjend haugianar.
Han døydde på garden sin i 1842.
Halabja guvernement
Halabja guvernement (kurdisk پارێزگای ھەڵەبجە, arabisk محافظة حلبجة, Muḥāfaẓat Ḥalabǧa) er eit guvernement i Irakisk Kurdistan. Guvernementet vart oppretta i 2014 då Sulaymaniyah guvernement vart delt og vart det fjerde guvernementet i Irakisk Kurdistan. Det administrative senteret i Halabja.
Det kurdiske parlamentet gjekk først med på å gjere Halabja-distriktet til ein provins i 1999, men dette vart ikkje gjennomført på den tida. Kurdistan regionale styresmakt godkjende det som guvernement i juni 2013 og opprettinga vart godkjend i februar 2015.
Distrikt
Halabja består av det sentrale distriktet Halabja, og tre underdistrikt Sirwan, Khurmal og Byara (Bayyarah).
Asfaltleggjar
Ein asfaltleggjar er ei maskin som vert nytta for å legga eit jamnt lag med asfalt på vegbanen. Før asfalten vert lagt vert vegbanen jamna med veghøvel. Asfaltleggjarar er ofte beltegåande. Varm asfalt vert tippa opp i ein behaldar frå ein lastebil. Maskinane vert produserte i ulike storleikar, med arbeidsbreidd frå under ein meter til 16 meter.
Idrettslag
Idrettslag er organisasjonar som tilrettelegg for idrettsaktivitetar. Dei kan òg kallast idrettsklubb, idrettsforeining, sportsklubb og liknande. Idrettslag kan spesialisera seg på éin idrett, såkalla særidrettslag. Denne typen idrettslag vil ofte ha namn etter idretten dei organiserer. Dei fleste idrettslag administrerer fleire idrettar og kan kallast fleiridrettslag.
Idrettslag er som oftast knytt til eit mindre geografisk område, gjerne rundt ein skule med idrettshall eller idrettsanlegg. Idrettslag kan organisera lag til konkurransar, ha felles drakter og ein felles identitet. Idrettslag kan òg stå for drift eller bidra til bygging av idrettsanlegg gjennom til dømes lotteri eller dugnad.
Eugranittisk
Eugranittisk er eit omgrep nytta i mineralogi om strukturen i massive, homogene bergartar med velutvikla, jamstore mineralkorn, slik som hos granitt.
Antigonë
Antigonë er ein tidlegare landkommune i regionen Gjirokastër i Albania. Etter ei admininistrasjonsreform i 2014 inngår han som ei kommunaleining i kommunen Gjirokastër.
Flight Deck Névé
Flight Deck Névé er ei høgtliggande og uvanleg flat firn, som er kring 9 gangar 5 km, mellom Flagship Mountain og Mount Razorback i Convoy Range i Victoria Land i Antarktis. Firnen er hovudiskjelda til den austoverflytande Bensonbreen ved Scuppers Icefalls. Namnet er eit av fleire i Convoy Range knytt til sjøfart som vart gjeve av New Zealand Geographic Board i 1994.
Antigonë
Tidlegare administrativ inndeling
Fram til år 2000 var Antigonë ein del av distriktet Gjirokastër. Den dåverande landkommunen omfatta busetnadene:
Raggatt Mountains
Raggatt Mountains er ei gruppe fjelltoppar vestover frå Scott Mountains, som ligg aust for Raynerbreen og nord for Thyerbreen. Dei vart kartlagd av ANARE (Australian National Antarctic Research Expeditions) frå flyfoto tekne under i 1956. Fjella vart namngjevne av Australian Antarctic Names and Medals Committee (ANCA) etter dr. H.G. Raggatt, som var ein australsk minister.
Nagar Haveli
Nagar Haveli er eit område som utgjer brorparten av det indiske unionsterritoriet Dadra og Nagar Haveli. Det er omgjeve av dei indiske delstatane Gujarat og Maharashtra. Territoriet omsluttar ein liten eksklave frå Gujarat, Maghval, i nordvest.
Silvassa, hovudstaden for unionsterritoriet, ligg nordvest i Nagar Haveli. Andre byar i området er Amli, Sili, Saili, Amal, Kanadi, Vasona, Velugam, Dolara og Sindavni.
Historie
Nagar Haveli var lenge under radjputstyre før området blei del av Maratahariket. Det blei overgjeve til det portugisiske imperiet i 1783 som kompensasjon for eit senka portugisisk skip. Indisk-portugisiske nasjonalistar tok kontroll over Nagar Haveli i august 1954, og sette opp eit pro-indisk styre her og i Dadra. Dei to områda blei gjort til eit felles unionsterritorium i India 11. august 1961.
Östra Grevie
Östra Grevie er ein tettstad i Vellinge kommun i Skåne län i Sverige. I 2005 hadde tettstaden 436 innbyggjarar.
Mount Melbourne
Mount Melbourne er ein aktiv vulkan og er ikkje slipt ned av isbrear. Mange unge kjegler ligg i fjellsida og vulkanen kan ha hatt utbrot så seint som 1700- eller 1800-talet. Fumarolsk aktivitet finst langs sørkanten av krateret på toppen og langs ei linje gjennom toppregionen.
Kjelder
}}
Tyri
Tyri er kjerneved frå furu som er gjennomtrekt av harpiks og terpentinstoff. Han brenn lett og har derfor lenge vore bruk til opptenning, som peisved og som lyskjelde. Frå gammalt av har ein òg brukt tyri til å vinna ut tjøre. Gamle furustubbar gjev best tyri, men også skadde delar av levande tre kan gje slik ved. Materialet blir danna ved at furuveden blir metta med kvae.
Tyri brenn godt med ein roleg, mørk flamme. Det er lett å få fyr på sjølv når det regner. Ulempa med tyrived er at han gjev mykje sot.
Annan bruk av tyri var som møllmiddel ved at ein la flak mellom klede. Ein har også brukt tyri til å impregnera treski ved å røyka dei over tyriflammar.
Skytespel i førsteperson
Fyrstepersonsskytespel (FPS, engelsk: First-person Shooter) er ein videospelsjanger der ein ser ut av auga til figuren ein spelar, altså i fyrstepersonsvinkel. I fyrstepersonsskytespel ser du ofte våpenet frå fyrstepersonsvinkel, har HUD eller Heads Up-Display, som vis informasjon om liv, ammunisjon, oppdrag, kart e.l., i tillegg til trådkors som vis kvar du siktar.
Kjende fyrstepersonsskytespel er Half-Life, Wolfenstein og Doom.
Twisting by the Pool
«Twisting by the Pool» er ein rockesong frå 1983 av Dire Straits frå ExtendedancEPlay. Han vart gjeven ut som singel i 1983, og nådde 14. plassen på UK Singles Chart og 83. plassen på den amerikanske Billboard Top Rock Tracks chart.
William Ruhlmann frå AllMusic hylla songen og kalla han «det næraste ein kjem livsglad rock & roll frå dette tilsynelatande humørlause bandet».
Nye Mountains
Nye Mountains er ei fjellkjede, 60 km lang og 28 km brei, som går austover frå neset Raynerbreen. Dei vart opdpaga av D. Leckie i løpet av an ANARE (Australian National Antarctic Research Expeditions) under ein flytur i oktober 1956. Dei vart namngjevne av Australian Antarctic Names and Medals Committee (ANCA) etter P.B. Nye, tidlegare direktør i Bureau of Mineral Resources i Australian Department of National Development.
MIT Club of Norway
MIT Club of Norway er ein organisasjon for tidlegare studentar ved Massachusetts Institute of Technology (MIT) som bur i Noreg.
Klubben vart skipa etter andre verdskrigen då det var relativt mange nordmenn som hadde gått på MIT. Klubben vart gjenoppliva på 1990-talet.
Målet for klubben er å skape positive bidrag til samfunnet gjennom menneskelege, intellektuelle, organisatoriske og yrkesetiske verdiar frå MIT.
Klubben arrangerer møte med akademikarar frå MIT og kjente tidlegare MIT-studentar, til dømes Nicholas Negroponte, Robert Metcalfe, Lester Thurow, Mario Molina og Rafael Reif.
Encomium Emmae Reginae
Encomium Emmae Reginae eller Gesta Cnutonis Regis er ein lovtale på latin til ære for dronning Emma av Normandie. Verket vart skrive i 1041 eller 1042, truleg av ein munk i klosteret i Saint-Omer (den gongen i Flandern).
Datering og bakgrunn
Den angelsaksiske krønika melder for året 1037 at dronning Emma vart forvist og at ho reiste til Bruges i Flandern. Ho arbeidde sterkt for at sonen hennar, Hardeknut skulle bli konge (noko han òg vart i 1040). Truleg var det på denne bakgrunnen at ho bestilte verket som blir kalla Encomium Emmae Reginae eller Gesta Cnutonis Regis. Det er utforma som ein lovtale til dronning Emma, men fungerte truleg òg som politisk propaganda for å påvirke situasjonen etter at kong Knut døydde (M.K.Lawson «Cnut» s.55). Ein reknar med at verket vart skrive i 1041 eller 1042, nokså sikkert før Hardeknut døydde i juni 1042.
Forfattaren
Vi kjenner ikkje namnet på han som skreiv Encomium. Han er oftast omtala som "the Encomiast" og var truleg ein flamsk munk då han har identifisert seg sjølv i teksten som ein munk frå Saint-Bertin eller Saint-Omer i dåverande Flandern. Han nemner at han gjorde arbeidet etter ønske frå dronning Emma og vigde boka heilt til hennar ros, «den edlaste av alle kvinner». Han nemner òg at han hadde møtt kong Knut som hadde vore på vitjing i klosteret hans.
Arnanipatunnelen
Jarnbanetunnelen stod ferdig i 1964, og inngjekk i den omlegginga av Bergensbanen til ein stuttare trasé som bygginga av Ulrikstunnelen var ein del av. Før desse to tunnelane var bygde, gjekk toget om Garnes og Nesttun på den siste strekninga inn til Bergen stasjon. På delar av denne strekninga, som no er lagd ned, er det no museumsjarnbane, Museet Gamle Vossebanen, med køyring av veterantog i sommarsesongen.
Encomium Emmae Reginae
Innhald
Encomium startar med ein INCIPIT PROLOGUS og eit ARGUMENTUM, og er deretter delt i tre «bøker»:
Det er stor semje om at Encomium er eit einsidig og selektivt arbeid og at det tenderer til å skildre dronning Emma og kong Knut i eit så gunstig lys som mogeleg. Mellom anna blir hennar første ekteskap med kong Ethelred ikkje nemnt.
I verket får vi opplysningar om to av kong Knut sine skandinaviske hovdingar, Eirik Håkonsson jarl (Eric) og Torkjell Høge (Turchil eller Thurkil), som vi ikkje finn i andre norrøne kjelder.
Trass i feil og manglar med verket, er Encomium ei særs viktig kjelde til engelsk og skandinavisk histore for det ellevte hundreåret.
Dei eldste kjeldene
Det eldste kjende manuskriptet som inneheld Encomium Emmae Reginae, er oppbevart hos British Library (Additional MS 33241). Manuskriptet er på 67 pergamentblad og skriv seg truleg frå slutten av 1000-talet.
Nokre seinare manuskript på papir finst hos National Library of Wales og hos British Museum, og Bibliotheque Nationale har eit manuskript på pergament, truleg frå det sekstande hundreåret.
Ørsta Idrettslag
Ørsta Idrettslag er eit idrettslag i Ørsta kommune i Møre og Romsdal, skipa i 1928. Laget er aktivt med i fotball, friidrett, handball og i skidrett, både i alpine og nordiske greiner.
Encomium Emmae Reginae
Dei eldste kjeldene
I 2008 vart det funne ei samling med medelaldermanuskript, kalla Courtenaykompendiet som er blitt datert til 1300-talet. Manuskriptet er oppbevart hos Det Kongelige Bibliotek i Købehavn og inneheld mellom anna Reisene til Marco Polo og Encomium Emmae Reginae.
Ørsta Idrettslag
Fotballaget spelte frå 1969 til 1986, 18 samanhengande sesongar, i 3. divisjon Møre. Kjell Arne Sætre, Olav Rebbestad, Stein Aam, Erik Brautaset, John Kåre Storås, Paul Arne Håskjold og Einar Arne Roth var alle spelarar som utmerka seg i denne perioden. Sidan siste halvpart av 1980-åra har Ørsta IL mest alle år spelt på nivå fire og fem i seriesystemet.
Encomium Emmae Reginae
Notar
<references group="Note"/>
Ørsta Idrettslag
Friidrettsutøvaren Grete Bjørdalsbakke er den mest meritterte medlemen i Ørsta IL, med sine i alt 12 norske meisterskapstitlar i høgdehopp og i såkalla stille høgde og stille lengde.
Alf Larsen
Verket Utvalgte dikt vart publisert i 1956. Store Norske Leksikon skriv at verket «befestet Larsens posisjon som en av våre betydeligste diktere».
Frå 1960 fekk han Statens kunstnerlønn.
Han var «sterkt påvirket av Rudolf Steiner og antroposofien».
Gothic rock
Stil, røter og påverknad
Gothic rock tar gitar- og synthesizerlydane frå post-punk og nyttar dei til å konstruere «skumle, sorgtunge, ofte episke lydbilete». I følgje musikkjournalist Simon Reynolds er vanlege musikalske innslag i sjangeren «skjerande gitarmønster, lyse basstonar, ofte med ei melodisk rolle, og rytmar som anten er hypnotiske eller etnisk-liknande». Reynolds skildra vokalstilen som «ein djup, eintonig variant Jim Morrison og Leonard Cohen». Mange goth-band nyttar trommemaskinar som ikkje vektlegg etterslag i rytmen. Siouxsie and the Banshees og The Cure spelte ofte med flanging-effekt på gitaren, og skapte ein skjør, kald og grell lyd som stod i kontrast til føregjengarane i psykedelisk rock.
Gothic rock omhandlar ofte mørke tema gjennom tekst og den musikalske atmosfæren. Den poetiske kjensla i sjangeren gjorde at tekstane i gothic rock omhandla romantikk, morbiditet, religiøs symbolisme, og/eller overnaturleg mystikk. Musikarane som opphavleg skapte estetikken og dei musikalske konvensjonane innan gothic rock var mellom andre Marc Bolan, The Velvet Underground, David Bowie, Iggy Pop og The Sex Pistols. Reynolds reknar Alice Cooper som «den sanne gudfaren for Goth» på grunn av «teatereffektane og den svarte humoren hans». Albumet til Nico frå 1969, The Marble Index hadde òg stor innverknad. Gothic rock skapar ein mørk atmosfære ved å trekkje påverknad frå bordunmusikk nytta av protopunkgruppa The Velvet Underground, og mange goth-songarar er påverka av den «djupe og dramatiske» røysta til David Bowie, og song sjølv i eit enno lågare register. J.G. Ballard var ei viktig inspirasjonskjelde for tekstane for mange tidlege gothic rock-grupper. The Birthday Party var særleg inspirert av Arthur Rimbaud og Charles Baudelaire.
I 1976 vart Interview with the Vampire av Anne Rice publisert. Hovudkarakteren, som var mørk, ønskte selskap og kjærleik. Boka vart i følgje musikkjournalist Dave Thompson sakte spreidd i gothrockmiljøet. Det same året debuterte punkrockbandet The Damned. Vokalisten i bandet Dave Vanian hadde tidlegare arbeidd som gravar på ein gravplass og gjekk kledd som ein vampyr døgnet rundt. Brian James, ein gitarist i bandet, skreiv: «Andre grupper hadde tryggleiksnåler og nagl- og bondagebukser, men om du drog på ein Damned-konsert, så var halve lokale kyrkjegarden sett opp på scenen.»
Trampoline
Trampoline (frå italiensk trampoli, 'styltrar' ) er eit turn- og leikeapparat. Det er bygd opp av røyr av galvanisert stål som ramme, og med ein duk festa til ramma ved hjelp av fjører. Ved å hoppa oppå dette apparatet kan ein spretta opp i lufta ved hjelp av fjøringa, som strekker seg i det ein landar og trekk seg raskt saman igjen.
Gothic rock
Opphav og tidleg utvikling
Debutsingelen til Bauhaus, «Bela Lugosi's Dead», frå seint i 1979, vert i etterkant rekna som starten på gothic rock-sjangeren. I følgje Peter Murphy vart songen skriven som underfundig, men sidan framførte gruppa songen med «naiv seriøsitet» som er slik publikum forstod han. Omkring samstundes lagde postpunk-band som Siouxsie and the Banshees og The Cure goth-musikk. Med det fjerde albumet, Juju i 1981, grunnla the Banshees mange av dei klassiske gothic-elementa, både tekst- og lydmessig. Steven Severin meiner dei overnaturlege teksttemaa på albumet er påverka av The Cramps. The Cure sine «tungt motlause» albumtrio, Seventeen Seconds (1980), Faith (1981) og Pornography (1982) stadfesta gruppa som eit band i sjangeren.. Dei vart seinare det kommersielt mest populære av desse banda. Stilen til The Cure var «tilbaketrekt», som stod i kontrast til The Birthday Party, som nytta funk, blues, og spastisk, valdeleg ståk. Singelen deira «Release the Bats» frå 1981 var særleg innverknadsrik i miljøet. Killing Joke var opphavleg inspirert av Public Image Ltd., lånte frå funk, disco, dub, og seinare, heavy metal. Killing Joke kalla stilen sin «spaningsmusikk» og nytta desse elementa til utfordrande effekt, og skapte i tillegg ein morbid, politisk ladd visuell stil. Etter å ha vore eit punkband, framførte The Damned dramatiske svingingar med ei crooner-stemme på The Black Album.
Trampoline
Historie
Den moderne trampolinen blei oppfunnen av amerikanaren George Nissen i 1936. Under andre verdskrigen blei trampolinane hans brukte til trening av pilotar for å auka evna deira til å orientera seg i lufta. Trampolinen ein kjenner i dag finst mykje takka vera Nissen.
Trening
Trampolinebruk gjev god trening for heile kroppen, og styrkar spesielt ryggen, magen og beina. I tillegg gjev det god balanse og koordinasjon. Etterkvart som ein blir betre, kan ein prøve på moment, og romkoordinasjonen vil forbetra seg mykje.
Gothic rock
Vidare utvikling
Southern Death Cult vart danna på ny som The Cult, eit meir vanleg hardrockband. Etter dei kom The Mission UK, som inkluderte to tidlegare medlemmar av The Sisters of Mercy, som fekk kommersiell suksess på midten av 1980-talet, og det same gjorde Fields of the Nephilim og All About Eve. Band som framleis er tilknytt gothic rock er mellom andre Alien Sex Fiend, All Living Fear, And Also the Trees, Balaam and the Angel, Claytown Troupe, Dream Disciples, Feeding Fingers, Inkubus Sukkubus, Libitina, Fields of the Nephilim, Nosferatu, Rosetta Stone og Suspiria.
Trampoline
Moment
Eit moment på trampoline strekk seg frå eit heilt vanleg strekkhopp til enkle saltoar, enkle vendingar og kompliserte doble/triple/firedobla saltoar både med og utan skru.
Gothic rock
Vidare utvikling
Den amerikanske gothic rock-rørsla starta med 45 Grave og Christian Death, som begge var sterkt påverka av The Cramps. Denne stilen vert ofte skildra som deathrock. Europeiske grupper som var inspirerte av stilen er mellom andre Xmal Deutschland and Clan of Xymox. Desse gruppe er knytte til Dark Wave, som trekkjer element frå gothic rock i tillegg til synthpop og industriell musikk.
Trampoline
Moment
Dei vanlegaste momenta ein utfører på ein trampoline er:
Redondilla
Redondilla (spansk «song til runddans», portugisisk òg redondilha) er ei klassisk strofeform i spansk diktekunst. Ho består av fire verselinjes trokéar. Ein skil den åttestavige redondilla mayor frå den mindre vanlege seksstavige redondilla menor. Rimskjemaet a–b–a–b kan påvisast å ha vore i bruk frå 1000-talet, skjemaet a–b–b–a frå 1300-talet. Den yngre forma slo gjennom og blir i dag rekna som den eigentlege. Til vanleg har forma omsluttande enderim, sjeldnare assonans.
Redondillaen fekk si blømingstid under Siglo de Oro på 1500- og 1600-talet. På denne tida gjorde Juan de la Cueva, Lope de Vega, Tirso de Molina, Guillen de Castro og Juan Pérez de Montalbán den til ei sjølvstendig strofeform i lyrikk og drama. Forma tapte terreng i Spania under neoklassisismen, men gjorde seg gjeldande i latinamerikanske land under 1600-talet, mellom anna gjennom Juana Inés de la Cruz. I moderne tid er redondillas komen på moten att.
Mount Morning
Mount Morning er ein kuppelforma stratovulkan som ligg vest-sørvest for Mount Discovery og aust for Koettlitzbreen i Victoria Land. Det vart oppdaga av Discovery-ekspedisjonen (1901–04) som namngav han etter «Morning»'', støtteskipet på ekspedisjonen.
Morningbreen er ein isbre ved Mount Morning.
Skogkarse
Skogkarse (Cardamine flexuosa) er ei plante i krossblomfamilien. Utbreiingsområdet til arten ligg innanfor Europa.
Skogkarse vert kring 20 cm høg og har ein fåblada rosett som visnar tidleg. Planta har store stengelblad og hår langt opp. Han har sprikjande skulper på utståande skaft som knapt når over toppblomstrane. Blomstrane har seks mjølberarar og 1 mm lang griffel.
Planten blomstrar kring juni månad på våte eller fuktige stader i skog og kratt. Han veks i Noreg nord til Troms, og er funnen opp til 900 m i Hallingdal.
Medregent
Medregent eller samregent er ein regent eller monark som deler makt og status med ein eller fleire andre. Makta kan til dømes vera delt mellom slektningar, som foreldre og barn, sysken eller ektepar.
Formelle ordningar der styret av eit land er delt mellom to eller fleire regentar blir kalla diarki (to), triarki eller triumvirat (tre) eller tetrarki (fire). Romarriket hadde til dømes fleire slike ordningar, og keisarane av Vestromarriket og Austromarriket var formelt sett medkeisarar medan Vestromarriket eksisterte.
Medregentar i valrike
I valkongedøme kan det vera vanleg å ha medregentar, som i norrøne kongedøme og i Det tysk-romerske riket. Dersom det er strid om krona eller ein far til dømes ønskjer å etablera ein son som herskar, kan to eller fleire ulike kongar herska saman. Det kan også utnemnast ein medregent om kongen er utanlands eller ute av stand til å styra grunna sjukdom eller alderdom.
Det tysk-romerske riket var eit valrike. Ingen personar hadde ein lovleg rett til å ta over trona, sjølv om han var i slekt med den noverande keisaren. Keisaren kunne, og gjorde ofte det, han ein slektning (som regel son), som han valde til å etterfølgje seg etter han døydde. Denne utpeikte arvingen bar tittelen «konge av romarane». Valet av denne var på same måte som den eldre herskaren, og tydde teoretisk sett at dei to mennene var medregentar av riket.
I Danmark var Harald Klak samkonge med bror sin Reginfred frå 812 til 813, og med to søner av Gudfred i 819–823 og 826–827. Harald Blåtann var ifølgje flere krøniker medkonge med far sin, Gorm den gamle, i fleire år.
I Noreg var Magnus den gode og farbroren Harald Hardråde medkongar i 1047, etter at dei hadde vore i strid om kravet på krona. Magnus Lagabøte og faren Håkon Håkonsson var medkongar i 1263, då Håkon la ut på tokt mot Skottland.
Maktdeling mellom kvinner og menn
I monarki med krav på ein mannleg monark der ein manglar ein tydeleg mannleg arving kan ein kvinneleg monark med arverett vera medregent med til dømes ein ektemann. Mora til ein konge som ikkje er myndig kan vera regent for han fram til han kan styra sjølv. Nokre monarki kan ha ei fast ordning der ein kvinneleg slektning av ein mannleg monark også har ei rolle som regent.
I mange tradisjonelle afrikanske monarki har dronningmora ei viktig rolle som medregent. Dette gjeld særleg i matrilineære monarki, det vil seia der trona følgjer kvinnelinja. Dronningmora er som regel mora til den sitjande kongen, eller ein annan kongeleg slektning.
I Georgia utrope kong Giorgi III (1156-1184) dottera si Tamar til medherskar og tronarving i 1178, og sikra slik tronfølgja ette at han døydde. Ho var i sin tur medregent med sonen Giorgi IV frå 1207. Ferdinand og Isabella av Spania er eit kjent døme på eit ektepar som regjerte saman. Dei var monarkar for kvart sitt kongedøme, Aragon og Castilla, men gjekk gjennom ekteskapet sitt inn i ein personalunion som sameinte Spania til eit rike.
Då kong Jakob II av England blei avsett til fordel for dottera si, Maria II, i den ærerike revolusjonen, blei ho og mannen Vilhelm av Oranien utnemnde til medregentar.
Keisarinne Maria Teresia av Austerrike var offisielt medregent med ektemannen, Frans Stefan, og seinare med sonen Josef. Det var likevel ho sjølv som hadde den absolutte makta i riket.
John Malecela
John Malecela er ein tanzaniansk politikar som var visepresident og statsminister i Tanzania samstundes frå 1990 til 1994, under president Ali Hassan Mwinyi. Frå 1995 til 2007 var han nestleiar for regjeringspartiet Chama cha Mapinduzi (CCM), og er framleis medlem i sentralkomiteen i partiet. Han var den permanente representanten frå Tanzania til FN mellom 1964 og 1966, og i 1967 var han den tanzanianske ambassadøren til Etiopia og Organisasjonen for afrikansk eiskap (OAU). Frå 1972 til 1973 var han utanriksminister i Tanzania.
Malecela har utdanning i handelsverksemd frå University of Bombay og University of Cambridge, og fekk eit æresdoktorat frå University of Texas i 1977.
Glesne kapell
Glesne kapell er ei langkyrkje i Krødsherad kommune i Viken fylke. Kyrkjegarden vart innvigd eit par år etter kapellet, i 1911. På den står eit gravkapell frå 1927.
Composition C-4
C-4, eller Composition C-4, er eit plastisk sprengstoff med stor detonasjonsfart og sprengkraft, noko som gjer det eigna til militær nytte. C-4 er vanlegvis pakka i firkanta einingar. Hovudingrediensen (91% av vekta) er heksogen. Stoffa som er tilsett for å gjera hexogenen plastisk er polyisobutylen og dietylhexyl. I den sivile varianten er det tilsett 1,6% SAE-10 motorolje, medan den militære inneheld ein annan oljetype. C-4 er 1,34 gonger så eksplosivt som trinitrotoluen (TNT). Det kan detonerast med ein vanleg fenghette.
C-4 er eit relativt sikkert sprengstoff, men er meir kjenslevart enn TNT. Det kan ikkje detonerast ved hjelp av vanleg eld, skot eller støyt.
Det har ein detonasjonsfart på ca. 8 100 meter/ sek.
Bruksområde
C-4 består tildels av ein plastisk ingrediens, slik at det kan verta omtrent forma som leire og til dømes pressast inn i sprekkar i bygningar, bruer, utstyr eller maskineri. Det kan òg formast rundt eit objekt om ønskeleg. C-4 kan brukast til å laga panserbrytende hulladninger eller kutte-ladningar på grunn av sin høge detonasjonsfart.
Alofi
Alofi er hovudstaden på den sjølvstyrande øya Niue i Stillehavet. Staden har 581 innbyggjarar (2006), og er med dette verdas minste hovudstad etter folketal.
Alofi er den største tettstaden på øya, og eit sosialt og økonomisk sentrum. Staden ligg midt i Alofivika på vestkysten av Niue, nær det einaste passet gjennom korallrevet som omringar øya. Han er delt inn i Alofi nord og Alofi sør, der regjeringsbygningane ligg.
Staden har ekvatorialklima (tropisk regnskogklima) etter Köppen si klimaklassifisering, utan noka særleg tørketid. Frå juni til september har han likevel litt mindre nedbør enn elles. Gjennomsnittstemperaturen held seg rundt 25 ° C året rundt.
I januar 2004 blei Niue ramma av ein tropisk syklon som drap to personar og forårsaka store skader på bygningar i Alofi, mellom anna sjukehuset der. Etter dette blei dei offentlege bygningane flytta lengre inn på land til mindre utsette område.
Östra Husby
Östra Husby er ein svensk tettstad i Norrköpings kommun i Östergötlands län i Östergötland. I 2005 hadde tettstaden 774 innbyggjarar. Östra Husby ligg cirka 20 kilometer aust for Norrköping.
Eudidymitt
Eudidymitt er eit mineral som først vart skildra frå nefelinsyenittpegmatittar i Langesundsfjorden av Waldemar C. Brøgger i 1887. Den kjemiske samansetjinga er NaBeSi3O7(OH), eit hydroksylhaldig natrium-beryllium-silikat med monoklin symmetri. Ei dimorf form med rombisk symmetri, epididymitt, er òg kjent frå Langesundsfjorden. Begge minerala er oftast fargelause til kvite og viser perlemorglans på spalteflater. Dei kjennest mellom anna òg frå nefelinsyenittpegmatittar på Grønland og Kola.
Knut Larsson Liestøl
Knut Larsson Liestøl var ein norsk gardbrukar, lensmann og stortingsmann frå Åseral i Aust-Agder. Han var far til Lars Knutson Liestøl.